Jackson jr. bikiniben? - Body.Builder Webmagazin
Jackson jr. bikiniben?
Johnnie Jackson lánya hétvégén feltűnt a kedves papa által szervezett versenyen, ráadásul meglepően jó volt!
Johnnie Jackson lánya, Janessa Jackson versenyzőként tűnt fel az NPC-ben múlt hétvégén, konkrétan a Superbody napján. Miközben mi önfeledten szórakoztunk a mesébe illő twerkbemutató alatt, a Johnnie O Jackson Classic-on (ami valószínűleg felállította a legeredetibb elnevezésért járó Guiness rekordot) a főszervező lánya elvitte a Bikini kategória bajnoki címét.
Na nem mintha bundáról lenne szó, ugyanis vitathatatlan, hogy Janessa a kinézete alapján meglehetősen jól illeszkedik a kategóriába, így a győzelme minden bizonnyal megérdemelt volt. Az viszont felettébb furcsa, hogy a sportágat az utóbbi évtizedekben kívülről-belülről minden szinten mélyen megismerő Johnnie őszinte mosollyal buzdítaná kedves lányát a bikinis versenyzésre.
Persze a testépítésben minden lehetséges; például az is, hogy a világ legerősebb testépítője pont azért szervezte a rendezvényt, hogy ne kelljen porontyát túl messzire engednie az induláshoz. De az is biztos, hogy a hétvégi eredménytől aligha ment el a kedve, így ha Johnnie valóban ezzel próbált rafináltkodni, hát nem nagyon jött össze.
MD Kupa 2007 Kistelek Könnyűsúly:-85kg Lakatos Mihály
A zabpelyhes fehérje titkai - Body.Builder Gasztro Rovat 48. rész